মুক্তি লাভ কৰাৰ পথত থকা অসমীয়া বোলছবি 'দিঠকত হেৰাল সপোন'ৰ প্ৰযোজক অজিত বৰ্মন আৰু পৰিচালক পংকজ পল্লৱ শৰ্মাক তামুলপুৰত সম্বৰ্ধনা জ্ঞাপন কৰা হয়।
সাংস্কৃতিক অনুষ্ঠান ৰংঘৰ ক্ৰিয়েচনৰ উদ্যোগত অনুষ্ঠিত সভাত প্ৰযোজক আৰু পৰিচালকগৰাকীক সম্বৰ্ধনা জনোৱা হয় ।
বোলছবিখনৰ প্ৰযোজক অজিত বৰ্মন আৰু পৰিচালক পংকজ পল্লব শৰ্মাক ফুলাম গামোচা আৰু জাপিৰে সম্বৰ্ধনা জ্ঞাপন কৰা হয় ।
ছবিখন অসমীয়া সমাজলৈ গুৰুত্বপূৰ্ণ বাৰ্তা প্ৰেৰণ কৰি সমাজ সংস্কাৰ কৰাত ভূমিকা লব বুলি আশা প্ৰকাশ কৰে প্ৰযোজক অজিত বৰ্মনে।
অসমৰ ৰাইজে ছবিখন আঁকোৱালি লৈ অসমৰ বোলছবি উদ্যোগটোক আগুৱাই নিয়াত সহায় কৰিবলৈও আহ্বান জনায় প্ৰযোজকগৰাকীয়ে।
আনহাতে, ছবিখনৰ পৰিচালক পংকজ পল্লব শৰ্মাই কয় যে ছবিখনত সামাজিক সমস্যা নাবালিকা ধৰ্ষণ, মদ্যপানৰ সমস্যাকে ধৰি কেইবাটাও সামাজিক সমস্যাক উপস্থাপন কৰা হৈছে।
ছবিখনে সমাজলৈ এক যোগাত্মক বাৰ্তা কাঢ়িয়াব বুলিও আশাবাদী পৰিচালক শৰ্মা।
মুক্তিৰ পূৰ্বেই টেগুৰ ইন্টাৰনেশ্যনেল ফিল্ম ফেষ্টিভেলত নেৰেটিভ শাখাত বেষ্ট এচিভমেন্ট এৱাৰ্ড লাভ কৰাৰ লগতে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত কেইবাটাও বঁটা লাভ কৰিবলৈ সক্ষম হৈছে বোলছবি দিঠকত হেৰাল সপোনে।
সম্বৰ্ধনা সভাত কেইবাগৰাকীও বিশিষ্ট ব্যক্তিয়ে বোলছবিখনৰ প্ৰযোজক আৰু পৰিচালকক শুভেচ্ছা জ্ঞাপন কৰে।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
